Μια τρίχα απ’τα µαλλάκια σου τα μάτια µου θα ράψω 
κι όρκο θα κάνω στο θεό άλλη να µη κοιτάξω 


Στη γέμιση του φεγγαριού μου κάνανε τα μάγια 
κι ούτε γιατρός µε γιάτρεψε όυτε ο παπάς µε τ᾽ ἁγια 


Μιας χήρας έδωσα φιλί και µου 'πε έλα τη Πέφτη 
και γω πήγα Παρασκευή και µου πε φύγε ψεύτη 


Μια χήρα µε μικρό παιδί θα πιάσω φιλενάδα 
για να χαιδεύω το μικρό και να φιλώ τη μάνα 


Μικρή µικρή σ᾽ αγάπησα µεγάλη δε σε πήρα 
όμως θα ΄ρθει ένας καιρός που θα σε πάρω χήρα 


Εγώ κρασί δεν έπινα ρακί για να μεθύσω 
τώρα τα πίνω και τα δυο για να σ᾽ αλησμονήσω 


Σου στέλνω χαιρετίσματα σε μήλο δαγκωμένο 
και µέσα στη δαγκωµατιά σου ΄χω φιλι κρυμμένο 


Σου στέλνω μήλο απ’τη µηλιά σου στέλνω και κυδώνι 
και συ µου τ᾽ανταπέδωκες µε µια τσουκνίδα μόνη 


Μωρή καρδιά του κερατά ότι κι αν δεις ζηλεύεις 
από σεβντά µαράζωσες πάλι σεβντά γυρεύεις 


Τα τραγούδια του σεβντά τα λέν’ οι πικραµένοι 
θέλουν να βγάλουν το πικρό και το πικρό δε βγαίνει 


Τι να την κάνω µια καρδιά ήθελα να ΄χω κι άλλη 
τη µια να έχω για σεβντά την άλλη για το χάλι 


Τι τα φυλάς τα νιάτα σου στο χάρο θα τα δώσεις 
έλα να τα γλεντήσουμε πρωτού το μετανιώσεις 


Της παντρεµένηῆς το φιλί του κοριτσιού το νάζι 
Της χήρας το περπάτημα µες την καρδιά µε σφάζει 


Καρσί τα παραθύρια µας καρσί τα µπουχαριά µας 
Έλα να σµίξουµε τα δυο να σκάσει η γειτονιά µας 


Μπαντίδος εγεννήθηκα μπαντίδος θα πεθάνω 
Τα πεντακόσια που χρωστώ χιλιάδες θα τα κάνω 


Εγώ είμαι μαύρος κι άσχηµος δεν αγαπώ κυράδες 
μον’ αγαπώ μελαχρινές που χουν τις νοστιµάδες 


Εμένα η μάνα μ' έστειλε να µάσω µανουσάκια 
να µάσω και γαρίφαλα να σπείρω στα σοκάκια 


Εμένα η μάνα µου λεγε πάντα παρήγγελνε µου 
όπου τις δεις τις όμορφες αγάπα τες υιέ µου 


Τριανταφυλλένια μάγουλα και μάτια μενεξέδες 
για σένα γλυκοκελαηδούν τ’ αηδόνια στους μπαξέδες 


Τα μαύρα μάτια την αυγή δεν πρέπει να κοιμούνται 
μον πρέπει ν᾿ αγκαλιάζονται και να γλυκοφιλιούνται 


Για μαύρα μάτια καίγοµαι για καστανά πεθαίνω 
για αυτά τα καταγάλανα σκίζω τη γη και μπαίνω 


Αγάλια αγάλια γίνεται η αγουρίδα μέλι 
αγάλια µε αγάπησε και τώρα δε µε θέλει 


Αγάπα µε να σ᾽αγαπώ θέλε µε να σε θέλω 
γιατί θα ΄ρθει ένας καιρός να θες και να µη θέλω 


Σέ Αγαπώ ὡς άγαπα τρυγόνα τό τρυγόνι 
ὡς Αγαπδ ὁ ναυαγός τό ξύλο πού τόν σώνει 


Σέ Αγαπώ, ὦ φίλη µου,σέ Αγαπά) τοσοῦτον, 
όσον ποτέ φιλάργυρος ἠγάπησεν τόν πλούτον 


Οπως τό πικραμύγδαλο πού πικροφέρει λ ίγο, 
έτσ'είν αι τά χειλάκια σου όταν υου λέν᾽νά φύγω 


Ολα τέ φύλλα τής καρδιας τέ εχω µοιρασμένα, 
μέ τήν καρδιέ µου τής καρδιας,τήν κρέτησα για σένα 


Στους κάμπους αναστέναξα και τα βουνά ραίσαν 
οι βρύσες εξεράθηκαν κι οι ποταμοί σταθήκαν 


Στους κάμπους αναστέναξα και βγήκαν δυο λουλούδια 
το (να η αγάπη µου η παλιά και τ΄αλλο η καινούρια 


Συγχρόνως απελπίζοµαι συγχρόνως και ελπίζω 
όσακις του προσώπου σου τα κάλλη ατενίζω 


Μαύρα µου μάτια και γλυκά φονιάδες του κορμιού μου 
στ’ ορκίζοµαι στην παναγιά δεν έχω αλλού το νου µου 


Εσύ µε ξέρεις π᾿ αγαπώ τι µε ρωτάς που πάω 
πάω γι’ αθάνατο νερό να πιω να µην πεθάνω 


Τραγούδια έχω να σου πω ένα σακί γιομάτο 
αν κάτσω όλα και τα πω µε πέρνει τ᾽ αλλο το Σαββάτο 


